VSL Sklep I Cp 2126/2023
Sodna praksa višjih sodišč, 2024-01-25

sprememba odločitve o pravdnih stroških - nagrada za pripravljalno vlogo - nagrada za zastopanje na naroku - povrnitev stroškov pritožbenega postopka

Ker toženka stroškov pritožbenega postopka ni določno zahtevala, do njihove povrnitve ni upravičena (prvi odstavek 163. člena ZPP).

I. Pritožbi tožene stranke se ugodi in se sklep o stroških (III. točka izpodbijane sodbe) spremeni tako, da se znesek pravdnih stroškov, ki jih je tožena stranka dolžna povrniti tožeči stranki zniža iz zneska 2.373,40 EUR na znesek 1.911,07 EUR.

II. Tožena stranka sama krije svoje stroške pritožbenega postopka.

1. Z izpodbijano sodbo je sodišče prve stopnje razsodilo, da je tožeča stranka lastnica nepremičnine parc. št. 1446/12 k.o. 0000, ID znak: parcela 0000 1446/12 (I. točka izreka) ter da je tožena stranka dolžna tožeči stranki izstaviti zemljiškoknjižno dovolilo za vknjižbo lastninske pravice na tej nepremičnini v korist tožnikov, vsakega do 1/2 (II. točka izreka). Odločilo je še, da je tožena stranka dolžna tožeči stranki povrniti stroške pravdnega postopka v znesku 2.373,40 EUR v roku 15 dni, v primeru zamude z zakonskimi zamudnimi obrestmi, ki tečejo od poteka paricijskega roka dalje do plačila (III. točka izreka). S popravnim sklepom je sodišče prve stopnje popravilo EMŠO prve tožnice, naveden v uvodu sodbe.

2. Toženka se pritožuje zoper stroškovno odločitev zaradi zmotne uporabe materialnega prava. Pritožbenemu sodišču predlaga spremembo z odločitvijo, da je toženka dolžna tožnikoma povrniti pravdne stroške v višini 1.911,069 EUR. Stroški glede na višino spornega predmeta, ki je 20.500,00 EUR, znašajo 500 točk po tar. št. 19 Odvetniške tarife (OT). Tako bi moralo sodišče tožnikoma za tožbo odmeriti nagrado v višini 500 točk (tar. št. 19 OT), za prvo pripravljalno vlogo nagrado v višini 500 točk, za drugo pripravljalno vlogo 375 točk, za tretjo pripravljalno vlogo 250 točk (vse v skladu s 1. do 3. točko tar. št. 20 OT). Za pristop na prvi narok za glavno obravnavo nagrado v višini 500 točk in 250 točk za drugi pristop na narok ter 200 točk urnine (tar. št. 21 in 6. člen tarife OT), to pomeni skupaj 2.575 točk. Upoštevaje 2 % materialnih stroškov to pomeni nagrado v višini 2.610,75 točk, kar ob upoštevanju vrednosti točke v višini 0,60 EUR, pomeni 1.566,45 EUR, povečano za 22 % DDV pa 1.911,069 EUR. Toženka tako predlaga, da pritožbeno sodišče III. točko izreka spremeni tako, da zniža pravdne stroške, ki jih je dolžna povrniti tožnikoma na 1.911,069 EUR ter tožnikoma naloži plačilo pritožbenih stroškov toženke.

5. Pritožba utemeljeno navaja, da je pooblaščenec tožnikov upravičen do nagrade v višini 375 točk za drugo pripravljalno vlogo (2. točka tar. št. 20 OT) ter do nagrade 250 točk za tretjo pripravljalno vlogo (3. točka tar. št. 20 OT). Utemeljen pa je tudi pritožbeni očitek o napačno odmerjeni nagradi za zadnji narok v zadevi, ki je bil opravljen 21. 6. 2023, za katerega je pooblaščenec tožnikov na podlagi 2. točke tar. št. 21 OT upravičen do nagrade 50 % iz tar. št. 19, torej do nagrade v višini 250 točk in ne do nagrade 500 točk, kot jo je priznalo sodišče prve stopnje.

6. Glede na povedano znaša nagrada pooblaščenca tožnikov: 500 točk za tožbo (tar. št. 19 OT), 500 točk za prvo pripravljalno vlogo (tar. št. 20 OT), 375 točk za drugo pripravljalno vlogo (tar. št. 20 OT) in 250 točk za tretjo pripravljalno vlogo (tar. št. 20 OT), za pristop na narok 6. 7. 2022 500 točk (tar. št. 21 OT), 250 točk za narok 21. 6. 2023 (tar. št. 21 OT) in 200 točk urnine (6. člen OT). Materialni izdatki v višini 2 %

znašajo 35,75 točk. Skupna nagrada pooblaščenca tožnikov znaša 2.610,75 točk, kar ob upoštevanju vrednosti odvetniške točke v višini 0,60 EUR znaša 1.566,45 EUR, povečano za 22 % DDV pa 1.911,07 EUR.

7. Ker je pritožba toženke utemeljena, ji je pritožbeno sodišče ugodilo in izpodbijano stroškovno odločitev spremenilo tako, da je znesek pravdnih stroškov, ki jih je toženka dolžna povrniti tožnikoma, znižalo iz zneska 2.373,40 EUR na 1.911,07 EUR (3. točka 365. člena ZPP).

8. Ker toženka stroškov pritožbenega postopka ni določno zahtevala, do njihove povrnitve ni upravičena (prvi odstavek 163. člena ZPP).

Z materialnopravno pravilno odmero na podlagi tretjega odstavka 11. člena Odvetniške tarife bi pritožbeno sodišče prekoračilo obseg pritožbenega izpodbijanja.

Odvetniška tarifa (2015) - tarifna številka 19, 20, 20-1, 20-2, 20-3, 21, 21-2

Odvetniška tarifa (2015) - člen 6, 11, 11/3

Zakon o pravdnem postopku (1999) - ZPP  - člen 163, 163/1, 365, 365-3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.